ಸಂಜ್ಞೆಯ ಮೂಲಕ 9 ತಿಂಗಳ ಮಗುವಿಗೆ ಅಜ್ಜಿಯ ಪಾಠ: ಮನಮುಟ್ಟುವ ವೀಡಿಯೋ ನೋಡಿ

ಫ್ಲೋರಿಡಾ: ಪುಟ್ಟ ಮಕ್ಕಳ ಜೊತೆ ಪೋಷಕರು ಮಾತನಾಡ್ತಾರೆ. ಆದ್ರೆ ಅದಕ್ಕೆ ಯಾವುದೇ ಅರ್ಥ ಇರಲ್ಲ. ಮಗುವಿನ ಜೊತೆ ಕಾಲ ಕಳೆಯಲು ಏನೇನೋ ಮಾತಾಡ್ತಾರೆ. ಕಿವುಡರೊಂದಿಗೆ ಮಾತನಾಡುವುದು ತುಂಬಾನೇ ಕಷ್ಟ. ಆದ್ರೆ ಇಲ್ಲೊಬ್ಬರು ಅಜ್ಜಿ, 9 ತಿಂಗಳ ಕಿವುಡ ಮಗುವಿನ ಜೊತೆ ಸಂಜ್ಞೆಯ ಮೂಲಕ ಮಾತಾನಾಡಿಸುವ ಮೂಲಕ ಅಚ್ಚರಿ ಮೂಡಿಸಿದ್ದಾರೆ.

ಹೌದು. ಅಜ್ಜಿ ಮಗುವಿನ ಜೊತೆ ಸಂಜ್ಞೆಯಲ್ಲೇ ಏನೋ ಹೇಳುತ್ತಿದ್ದು, ಮಗು ಕೂಡ ಮಾತಿಗೆ ತಕ್ಕಂತೆಯೇ ನಗುತ್ತಿರೋ ಈ ವಿಡಿಯೋ ಇದೀಗ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ಮಗುವಿನ ತಾಯಿ ಮತ್ತು ಆಕೆಯ ಫೋಟೋಗ್ರಾಫರ್ ಈ ವೀಡಿಯೋವನ್ನು ಸಾಮಾಜಿಕ ಜಾಲತಾಣ ಯೂಟ್ಯೂಬ್ ನಲ್ಲಿ ಹಾಕಿ `ಅಜ್ಜಿ-ಆರ್ಯನ ಸಮಯವಿದು’. `ಕಿವುಡ ಅಜ್ಜಿ ಮತ್ತು ಕಿವುಡ ಮಗುವಿನ ಸಂಜ್ಞೆಯ ಮಾತುಗಳು’ ಅಂತಾ ಸ್ಟೇಟಸ್ ಹಾಕಿ ಪೋಸ್ಟ್ ಮಾಡಿದ್ದಾರೆ.

ವೀಡಿಯೋದಲ್ಲಿ ತೋರಿಸಿದಂತೆ ಫ್ಲೋರಿಡಾ ನಿವಾಸಿ ಪಮೇಲಾ ಮೆಕ್ ಮಹೋನ್, ತನ್ನ ಮೊಮ್ಮಗ ಆರ್ಯನ ಜೊತೆ ಸಂಜ್ಞೆಯಲ್ಲೇ ಸಂಭಾಷಣೆ ಮಾಡಿದ್ದಾರೆ. ಅಜ್ಜಿಯ ಸಂಭಾಷಣೆಗೆ ಮಗು ಕೂಡ ತಲೆದೂಗಿದ್ದು, ನಗುಮುಖದಿಂದಲೇ ಪ್ರತಿಕ್ರಿಯೆ ನೀಡಿರುವುದು ವಿಶೇಷ. ಒಟ್ಟಿನಲ್ಲಿ ಆರ್ಯ ಕೂಡ ಅಜ್ಜಿಯ ಸಂಭಾಷಣೆಗೆ ನಗುಮುಖದಿಂದಲೇ ಉತ್ತರಿಸೋದನ್ನ ವೀಡಿಯೋದಲ್ಲಿ ನೀವು ಕೂಡ ಗಮನಿಸಬಹುದು.

ಈ ವಿಡಿಯೋವನ್ನು `ಲವ್ ವಾಟ್ ನೇಚರ್ಸ್’ ಅನ್ನೋ ಫೇಸ್ ಬುಕ್ ಪೇಜ್ ನಲ್ಲಿ ಅಪ್ ಲೋಡ್ ಮಾಡಲಾಗಿದ್ದು, ಏಪ್ರಿಲ್ 16ರಿಂದ ಇಲ್ಲಿಯವರೆಗೆ ಸುಮಾರು 1 ಕೋಟಿ 30 ಲಕ್ಷಕ್ಕೂ ಅಧಿಕ ಮಂದಿ ವೀಕ್ಷಿಸಿದ್ದಾರೆ. 2.3 ಲಕ್ಷ ಮಂದಿ ಪ್ರತಿಕ್ರಿಯಿಸಿದ್ದು, 20 ಲಕ್ಷ ಮಂದಿ ಶೇರ್ ಮಾಡಿದ್ದಾರೆ. ಒಟ್ಟಿನಲ್ಲಿ ಈ ವೀಡಿಯೋವನ್ನು ನೋಡಿದ್ರೆ ನೀವು ಒಂದು ಬಾರಿ ಮೂಕವಿಸ್ಮಿತರಾಗೋದ್ರಲ್ಲಿ ಎರಡು ಮಾತಿಲ್ಲ.

`9 ವಾರದ ಈ ಮಗು ಅತ್ಯಂತ ಚುರುಕುತನದಿಂದಿದ್ದು, ಅಜ್ಜಿಯನ್ನು ಅನುಕರಣೆ ಮಾಡಲು ಪ್ರಯತ್ನಿಸುತ್ತಿರೋ ಈ ವೀಡಿಯೋ ನಿಜಕ್ಕೂ ಅದ್ಭುತವಾಗಿದೆ’ ಅಂತಾ ಫೇಸ್ಬುಕ್ ನಲ್ಲಿ ಕೆಲವರು ಕಮೆಂಟ್ಸ್ ಹಾಕಿದ್ದಾರೆ.

https://www.facebook.com/lovewhatreallymatters/videos/1485096161512777/